У Епархiяльным упраўленнi нам паведамiлi, што хоць на дадзены момант зарэгiстраваных прыходаў Рускай праваслаўнай царквы Замежжа ў Беларусi няма, але вядзецца праца з мэтаю акрэслiць iх статус i выпрацаваць iхнi статут. Праца гэтая разлiчана на пяць гадоў. Асаблiвая ўвага будзе нададзена кадраваму пытанню. Экзархат парупiцца, каб прыходы ўзначалiлi святары, якiм у галаву не прыйдзе ператвараць царкоўны амвон у палiтычную трыбуну.